હજુ ૨૪ કલાક આવી સ્થિતિ ચાલુ રહેશે. ઉત્તર પ્રદેશમાં ગઈ કાલે દિવસભર સતત ગરમ પવન ફુંકાતાં જનજીવન પર માઠી અસર પડી હતી. જેને કારણે બાંદામાં તાપમાન ૪૮ ડિગ્રી થઈ ગયું હતું. જ્યારે અલ્હાબાદમાં સૌથી વધુ તાપમાન નોંધાયું હતું. જ્યાં તાપમાન ૪૮.૫ ડિગ્રી રહ્યું હતું. બાંદામાં લૂ લાગતાં એક યુવકનું મોત થયું હતું. પંજાબમાં પણ આકરી ગરમી પડી રહી છે. ગઈ કાલે દિવસભર કાળઝાળ ગરમી પડી હતી. જેમાં રાજ્યનું ભટિંડા શહેર સૌથી ગરમ રહ્યું હતું. જયાં મહત્તમ તાપમાન ૪૮ ડિગ્રી રહ્યું હતું. આ ઉપરાંત ફિરોઝપુરમાં ૪૭.૫, અમૃતસરમાં ૪૭.૫ તાપમાન રહ્યું હતું. જ્યારે ભીષણ ગરમીથી રાજ્યમાં ચાર લોકોનાં મોત થયાં હતાં.હવામાન વિભાગના જણાવ્યા અનુસાર આવી સ્થિતિ હજુ બે દિવસ રહે તેવી સંભાવના છે. બીજી તરફ ફરિદાબાદ,ગુરુગ્રામ, યમુનાનગર.જંદ,કૈથલ અને બહાદુરગઢમાં પણ તાપમાન ૪૭ ડિગ્રી રહ્યું હતું. આ રાજ્યમાં ગરમીથી બેનાં મોત થયાં હતાં.